Teidän kuninkaallinen korkeutenne | 100% outdoor
Teidän kuninkaallinen korkeutenne
Ostan kevätmessuilta aina pelargoneja Peltosen puutarhan osastolta. Laadukkaat taimet ja ennen kaikkea hyvä ja monipuolinen lajikevalikoima vetää minut joka vuosi ostoksille. Pidän valkoisista ja vaaleanpunaisista pelakuista. Olen kuitenkin hyvin moniruokainen kaikennäköisille kukinnoille. Valintaa hauskuuttaa entisestään prinsessojen ja prinssien joukko, josta valita. Esisijainen suositukseni onkin Prinssi Nikolai, joka vahvakasvuisena herrasmiehenä on komea ja talvehtii erinomaisesti.
Kallisarvoiset kuninkaalliset pääsevät multiin samantien oston jälkeen. Pienten pottien vahtiminen on rasittavaa, ja messujen kuiva ilma saa kasvit rutikuiviksi. Kesäkukkamulta, kastelu ja uudet ruukut. Kuten heidän arvolleen sopii.
Tuoreiden lajikkeiden joukossa on ruusunnuppupelargoni Prinsessa Filippa, tulppaanipelargoni Pink Pandora, ruusunnuppupelargoni Appleblossom, tulppaanipelargoni Red Pandora sekä Mårbackapelargoni Selma. Eniten jännitän kuitenkin pikkuruista PAC-pelargoni First Yellowta. En ole ikinä nähnyt keltaista pelakuuta. Lajike on hyvin hidaskavuinen ja taimi oli niin onnettoman pieni, että saa nähdä mitä tästä kesän aikana kehkeytyy. Saan aina osan lajikkeista talvehtimaan, ja osan menetän. Muutaman kreivittären ja paronin kyllä hoviini haluaisin. Villipelargonit talvehtivat niin hienosti, että tänä vuonna mennään vanhoilla taimilla.
En ole ikinä kokenut harrastavani pelakuita. Mutta kyllähän näitä melkoinen joukkio on jo kertynyt.
Ihanaa tiistaita! Nyt sormet ja varpaat ristissä, että aurinko palaa loppuviikolla takaisin!
Lähettänyt Kati 100%outdoor klo 21.55
Tuija 16. huhtikuuta 2018 klo 22.08
Oih, mulla jäi pelaluut ijan katsomatta. Keltainen kuulostaa kiinnostavalta. Olisikohan Tampereen Supermessuilla ens viikonloppuna myynnissä?? Mun erikoispelakuut talvehtivat nyt toista talvea ex-naapurilla 😊 Siellä on parempi tieto-taito sekä paremmat olosuhteet. Palkaksi talvettaja saa itselleen ja/tai ystävillee pistokkaita.
Kati 100%outdoor 16. huhtikuuta 2018 klo 23.14
Peltosen puutarha on aina joka vuosi samalla paikalla melko laitamilla takanurkassa. He kyllä kiertävät messuja ahkerasti ja muistaakseni olen heitä myös Tampereella nähnyt. Muista ostaa villipelargoni, se on upea!
Aikku 16. huhtikuuta 2018 klo 22.41
Kauniit nuo harmaat ruukut!Pelargonioita on joskus ollut itselläkin kesäkukkana,ovat kyllä nättejä ja helppohoitoisia.
Kati 100%outdoor 16. huhtikuuta 2018 klo 23.15
Ruukut ovat Tokmannilta. Osti kaikki mitä siellä oli. Kivoja ruukkuja on tosi vaikeaa löytää.
Navettapiika 16. huhtikuuta 2018 klo 22.49
En ittekkää olisi uskonu, että joskus ostan nuata mummakukkia :) No, mummahan ny oonki, mutta silti. Keltaasen ostin vuasi sitte Tamperehelta ja vaikka soli piänin, kukkii koko kesän ja syksynki perähän. Kukinto oli tosin piänempi ku muilla. Talavella tuli noutaja, niinku muillekki pelargoonioolleni.
Nää on niin ihania. Ja kaikki mummokukat on just parhaita!
Kivipellon Saila 16. huhtikuuta 2018 klo 23.14
Peltosen pelakuut ovat todella laadukkaita ja innolla odottelen Lahden messuja, jotta pääsen herkuttelemaan pelakuillakin (ja tietenkin kaikella muullakin). Helsinkiin en nyt päässytkään.
Minulla on ollut vuosia 'First Yellow' ja koen sen hyvin kestäväksi ja helpoksi kasviksi. Pistokkaita siitä olen jakanut useita. Talvetan sen valoisalla keittiön ikkunalla ja kesät hän viettää ihan taivasalla, kasvutapa sillä on hiukan puoliriippuva, versot hiukan inkiväärin juurimaiset ja kukat todella haalean keltaiset kirkkaanpunaisilla heteillä, lehdet aika pitkässä varressa ja riippuvat nekin. En ole keltaisen ystävä, mutta tästä tykkään. Teit hyvän ostoksen!
Ihania nuo kuninkaalliset nimet ja totta tosiaan Prins Nikolai on kestävä, meillä hän on asunut kohta kymmenen vuotta.
Kati 100%outdoor 16. huhtikuuta 2018 klo 23.17
Mä luulen, että ostan näitä myös Lahdesta... Tuskin maltan hillitä itseäni näiden kanssa. Kiva ostaa erissä niin ei tarvitse kerralla kantaa. Kiva kuulla jonkun muunkin mielipide lajikkeista. Nikolai on kyllä ososttautunut kaikkein parhaaksi. Siitä saa valtavan kokoisia pistokkaita myös. Pidän noista millä on hieman erikoinen kukinta. Tuskin maltan odottaa tuon keltaisen kukintaa!
paleredrose 17. huhtikuuta 2018 klo 1.16
Pelargonin tuoksusta tulee aina mieleen muisto lapsuudesta jossa naapurin mummo kasvatti upeita pelargoneja aurinkoisella verannallaan. Tänä kesänä voisikin hankkia jonkin ihanan värisen kesäkukkaistutuksiin ja tuoksutella vanhoja muistoja. Löysin vasta äskettäin blogiisi ja harmitti kun en aiemmin ollut löytänyt tänne. Jään vielä lukemaan vanhempia postauksia. Terkuin Katja
Kati 100%outdoor 17. huhtikuuta 2018 klo 10.00
Voi kiitos Katja ihanista sanoistasi! Tiedän tunteen. Miten mahtavaa on kun vuosia blogeja kolunneena löytää yhä jonkun mieleisen :)
Kati 17. huhtikuuta 2018 klo 3.36
Peltosen puutarhalta mäkin hankin pelakuita, ihan parhaat taimet ja tietotaso sekä palvelu. Mulla pysyi pari kautta tuo keltainen voimissaan ja vielä kasvoikin, mutta viime syksynä kuukahti. Hain just kans perjantaina messuilta uuden.
Kati 100%outdoor 17. huhtikuuta 2018 klo 10.01
Siellä on kyllä hyvä tietotaito pelakuiden suhteen. Eikä tarvitse jännätä onko lajikenimi varmasti oikein.
Satu L 17. huhtikuuta 2018 klo 4.38
Minä olen aivan hurahtanut pelargoneihin jo muutama vuosi sitten ja nykyään niitä on jo melkoinen määrä. Kauneimpia minustakin ovat vaaleanpunaiset ja valkoiset pelargonit. Suosikkejani ovat Tierpspella, Hillevi, Eileen Nancy, Denise, Millfield Rose sekä April Snow :)
Kati 100%outdoor 17. huhtikuuta 2018 klo 10.02
Sulla on ihan eri tyyppinen nimikimara kuin mulla :D Hauskaa miten paljon näitä on. Pitää googlata noi sun lajikkeet.
Ansu/Tuuliannikantuvassa 17. huhtikuuta 2018 klo 7.04
Ajatella, voit sanoa kaikille, että tuossa juuri puuhailin prinsessa Filippan ja muiden kuninkaallisten kanssa. Puutarhaan on kiva liittää vähän satua ja mielikuvitusta.
Kati 100%outdoor 17. huhtikuuta 2018 klo 10.03
Mä tykkään englantilaisista historiallisista sarjoista, kuninkaallisten historiasta ja kukista. Näissä yhdistyy vähän niin kuin kaikki.
Mari Marjamäki 17. huhtikuuta 2018 klo 7.09
Voih, löysit ihanan first yellow pelargonin. Menetin sen viime talvena pelastus yrityksistä huolimatta. Yritän löytää sen uudelleen, on se niin ihmeellinen.
Tulee hieman uuno olo kommentteja lukiessani. Olen ilmeisesti viimeinen harrastaja joka löysi keltaisen pelakuun. Ihan just kuolen nauruun :D
Villin pihan Sanna 17. huhtikuuta 2018 klo 7.58
Noista kuvista tuli melkein tuoksua. Pikkupelargonit ovat todella suloisia.
Kati 100%outdoor 17. huhtikuuta 2018 klo 10.04
Nämä on niin töpäköitä! Ja kyllä laadukkaan taimen vaan tunnistaa vaikka ruudun takaa. Kumma juttu.
Sirkku 17. huhtikuuta 2018 klo 8.12
Minäkään en miellä itseäni pelakuuharrastajaksi, mutta ihmeesti niitä löytyy joka ikkunalta. Onni on omistaa hyvä kellari, jossa talvettaminen onnistuu. Kouvolan puutarhaillassa olivat Peltoset myymässä erikoisuuksiaan ja sieltä ostin muutaman. Tämä blogimaailma viepi mennessään ja saa hullutuksia aikaan:)
Kati 100%outdoor 17. huhtikuuta 2018 klo 10.05
Rauhassa saa täyttää ikkunalaudat, kun ei oikeasti asiaa harrasta. Vähän niin kuin itseltään salaa :D
Riina 17. huhtikuuta 2018 klo 9.19
Pelakuut on niin ihania ja monenlaisia, että niihin vaan hurahtaa.
Täälläkin kasvaa Prinssi Nikolai, Kruununprinsessa Mary seuranaan.
Maryn tarvitsen ehdottomasti! Mutta missä kreivit ja paronit? Kysyn vaan!
Virpi / Villiviinin viemää 17. huhtikuuta 2018 klo 9.24
Minä onnistuin tallettamaan ensimmäistä kertaa kolme pelakuuta. Nyt pidän sormet ja varpaat ristissä että jaksavat kasvaa ja komistua. Jostakin syystä minun viherpeukaloni on hiukan vajavainen...
Kati 100%outdoor 17. huhtikuuta 2018 klo 10.06
Se on vaan treenin puutetta. Kyllä ne siitä vihertyy. Peukalo ja pelakuu.
Maatuska 17. huhtikuuta 2018 klo 9.58
Hyvännäköisiä alkuja, tosi topakoita.
Kati 100%outdoor 17. huhtikuuta 2018 klo 10.07
On niin mahtavaa, kun tietää jo ennen messuja mitä on menossa hakemaan ja mitä sieltä saa. Ikinä ei ole tarvinnut pettyä.
Puutarhaelon Riitta 17. huhtikuuta 2018 klo 11.24
Pirtsakan tuntuiset taimet. Omani ostin keää varten viime viikolla, istutin heti, ja nyt vain odotellaan.
Kevät-messut 2018
Välimerellisten puiden talvetus
Pistokkaita pelargonista
Papukaijoja ja arvontamuistutus!